|  |  |
| --- | --- |
|  | **ÁFORM UM LAGASETNINGU**  *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** | Frumvarp til laga um breytingu á lögum um úrvinnslugjald, nr. 162/2002 (EES-reglur, framlengd framleiðendaábyrgð)  UMH19080039 |
| **Ráðuneyti /verkefnisstjóri** | Umhverfis- og auðlindaráðuneyti/Maríanna Said |
| **Innleiðing EES-gerðar?** | Já  Nei |
| **Dags.** | 24. september 2019 |

|  |
| --- |
| 1. **Úrlausnarefni** |
| 1. **Forsaga máls og tilefni**   Frumvarpið er sett fram vegna innleiðingar á tilskipun (ESB) 2018/851, um breytingu á tilskipun 2008/98/EB um úrgang. Gert er ráð fyrir að tilskipunin verði tekin upp í EES-samninginn vorið 2020.   1. **Hvert er úrlausnarefnið?**   Í tilskipuninni hefur ákvæðum um framlengda framleiðendaábyrgð verið breytt og að auki hafa verið settar fram almennar lágmarkskröfur sem gerðar eru til kerfa sem byggja á framlengdri framleiðendaábyrgð.   1. **Að hvaða marki duga gildandi lög og reglur ekki til?**   Innleiðing tilskipunarinnar hefur í för með sér að gera þarf breytingar á lögum um úrvinnslugjald, nr. 162/2002, til að samræma lögin efnisákvæðum tilskipunarinnar um framlengda framleiðendaábyrgð |
| 1. **Markmið** |
| 1. **Stefna hins opinbera á viðkomandi málefnasviði/málaflokki**   Markmið stjórnvalda er að hagrænum hvötum sé beitt til þess að skapa skilyrði fyrir viðeigandi meðhöndlun úrgangs. Kerfi sem byggja á framlengdri framleiðendaábyrgð eru mikilvæg verkfæri við úrgangsstjórnun.   1. **Markmið sem að er stefnt með lagasetningu í ljósi úrlausnarefnis og stefnu stjórnvalda**   Markmið með lagasetningunni er að innleiða ákvæði tilskipunar 2018/851 um framlengda framleiðendaábyrgð, sem miða að því að draga úr kostnaði við kerfi sem byggja á framlengdri framleiðendaábyrgð, auka skilvirkni þeirra og tryggja jafnræði. |
| 1. **Leiðir** |
| 1. **Ekkert aðhafst - hvaða afleiðingar hefði það?**   Þörf er á að innleiða tilskipun 2018/851 vegna skuldbindinga Íslands á grundvelli EES-samningsins.   1. **Önnur úrræði en lagasetning sem metin hafa verið**   Lagasetning er eina úrræðið sem kemur til greina til að ná því markmiði sem að er stefnt, því tilskipunin felur í sér breytingar á efnisákvæðum laganna og þ.a.l. þarf að laga lögin að breyttum ákvæðum.   1. **Mögulegar leiðir við lagasetningu**   Frumvarp um breytingar á lögum um úrvinnslugjald, sbr. lið 2. |
| 1. **Hvaða leið er áformuð og hvers vegna?** |
| 1. **Stutt lýsing á þeirri leið sem áformuð er og rökstuðningur fyrir henni**   Fyrirhugað er að leggja til breytingar á lögum um úrvinnslugjald í samræmi við þær kröfur sem kveðið er á um í tilskipun (ESB) 2018/851 til kerfa sem byggja á framlengdri framleiðendaábyrgð.   1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**   Gengið er út frá því að í lögunum verði kveðið á um þær almennu lágmarkskröfur sem tilskipunin gerir til kerfa sem byggja á framlengdri framleiðendaábyrgð.  Kröfurnar snúa m.a að því að skilgreina réttindi og skyldur allra þeirra sem að kerfinu koma, að setja kerfinu megindleg markmið um meðhöndlun úrgangs sem þau þurfa að ná, að tryggja upplýsingasöfnun um þá vöruflokka sem eru í kerfinu, að tryggja jafnræði framleiðenda óháð staðsetningu eða stærð og að tryggja að úrgangshafar skili viðkomandi úrgangi inn í kerfið, s.s. með fræðslu, hagrænum hvötum eða reglusetningu. Að tryggja að kerfið sinni öllum en ekki einungis þeim landssvæðum eða þeim úrgangi sem gefa mestar tekjur, að tryggja fjárhagslega burði kerfisins og að framleiðendur í kerfinu greiði sannanlega fyrir söfnun, flutning og meðhöndlun sinna vara þegar þær eru orðnar að úrgangi. Að tryggja að framleiðendur greiði ekki kostnað umfram raunkostnað við meðhöndlun, að tryggja gagnsæi kerfisins, að tryggja fullnægjandi eftirlit og eftirfylgni með kerfinu og að tryggja reglubundið samtal á milli þeirra aðila sem hafa snertifleti við kerfið. |
| 1. **Samræmi við stjórnarskrá og þjóðarétt – aðrar grundvallarspurningar** |
| 1. **Koma áformin inn á svið stjórnarskrár og þjóðréttarskuldbindinga?**   Nei. Efni frumvarpsins kallar ekki á sérstaka skoðun á samræmi við stjórnarskrá og alþjóðlegar skuldbindingar.   1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**   Nei.   1. **Er önnur grundvallarlöggjöf sem taka þarf tillit til?**   Nei. |
| 1. **Samráð** |
| 1. **Hverjir eru helstu hagsmunaaðilar?**   Úrvinnslusjóður og Samtök iðnaðarins.   1. **Er skörun við stjórnarmálefni annarra ráðuneyta?**   Nei.   1. **Samráð sem þegar hefur farið fram**   Samráð hefur ekki enn farið fram.   1. **Fyrirhugað samráð**   Til viðbótar innra samráði um áform um lagasetningu er fyrirhugað að fara í opið samráð meðal helstu hagsmunaaðila og almennings. |
| 1. **Mat á áhrifum þeirrar leiðar sem áformuð er** |
| 1. **Niðurstaða frummats á áhrifum, sbr. fylgiskjal**   Frummat á áhrifum fyrir ríkið hefur farið fram. Ítarlegra mat á áhrifum mun fara fram samhliða vinnu við gerð frumvarpsins. |
| 1. **Næstu skref, innleiðing** |
| 1. **Hefur verið gerð verkefnisáætlun fyrir frumvarpssmíðina?**   Já.   1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**   Gert er ráð fyrir að gildistaka laganna verði í fyrsta lagi sex mánuðum eftir samþykkt þeirra á Alþingi til þess að atvinnulíf og stjórnvöld hafi ráðrúm til þess að innleiða breytta löggjöf.   1. **Hvaða forsendur þurfa að vera fyrir hendi til að lagasetning beri árangur?**   Engar sérstakar.   1. **Mælikvarðar á árangur og útkomu**   Ekki er gert ráð fyrir að árangur verði mældur sérstaklega.   1. **Hefur verið hugað að því að afla gagna til að meta árangur þegar þar að kemur?**   Varðandi þessa tilteknu breytingu á lögunum er ekki ráðgert að afla gagna til að meta árangur. |
| 1. Annað |
|  |
| 1. **Fylgiskjöl** |
| 1. **Mat á áhrifum lagasetningar – Frummat, sbr. eyðublað**   Sjá lið G.   1. **Önnur fylgiskjöl eftir atvikum** |